‘જો, જન્મ્યા ત્યારે ઈશ્વરે કેવી રીતે એપ્રિલ ફૂલ બનાવ્યા. તે આપણને બધાને અહીં મોકલતી વખતે કાનમાં કહે છે, મેં તારા જેવું બુદ્ધિશાળી મૉડલ આજ સુધી બનાવ્યું નથી... વાત મારા-તારા સુધી જ રહેવી જોઈએ. હવે આપણે બધા બુદ્ધુ હોવા છતાં બુદ્ધિશાળી સાબિત કરવા કેવા ધમપછાડા કરીએ છીએ. અને આપણે પણ કંઈ ઓછા નથી. આપણું સર્જન બ્રહ્માએ કર્યું હોવા છતાં રામનવમીએ ‘રાખનાં રમકડાં મારા રામે રમતાં રાખ્યાં રે’ ગાઈને બ્રહ્માજીની પથારી ફેરવીએ છીએ કે નઈ? અરે ઍક્ચ્યુઅલી તો બિચારા રામને પણ ખબર નથી કે આ રમકડાં હું બનાવું છું... અને આ કુદરત. નળમાંથી નીકળતા પાણીથી માંડી આંખમાંથી નીકળતું પાણી તડકાની ગરમીથી સુકાઈ જાય છે, પણ એ જ ગરમીથી શરીરમાંથી પરસેવાનું પાણી પેદા થઈ બહાર આવે છે. કેવું નઈ? કુદરતની આ કારીગરીને ન માપી શકાય, ન પામી શકાય. પણ એપ્રિલ ફૂલ તો ખરું જ. અને આ સરકાર. અચ્છે દિન આએંગે, બહારેં ફિર ભી આએંગી, ફિર સુબહ હોગીની આશામાં કેવા એપ્રિલ ફૂલ બની રહ્યા છીએ. અરે ‘સમાજ કો બદલ ડાલો’ના નારા લગાડવાવાળાથી પાંચસોની નોટ બદલવાની રહી ગઈ તો જીવ બળીને ખાખ થઈ ગયો. અરે હું ૧૦,૦૦૦ની નોટ બદલવા માર્ચમાં ય્ગ્ત્માં ગયો તો પોપટ થઈ ગયું. મારી જ તપાસ કરી પૂછ્યું, ‘એક હાસ્યલેખક-કલાકાર પાસે દસ હજાર જેટલી માતબર રકમ આવી ક્યાંથી?’